section_heading: Uzroci
paragraph_text: Uzroci egztropije nisu potpuno razjašnjeni. Postoji šest mišića koji kontroliraju pokrete očiju, njih četiri pokreću oko gore-dolje dok preostala dva lijevo-desno. Svi ti mišići moraju biti koordinirani i funkcionalni da bi se u mozgu stvorila samo jedna slika. Kada jedan ili više tih mišića ne radi ispravno mogu se pojaviti neki oblici strabizma. Strabizam je mnogo češći kod djece saporemćajima koji zahvaćaju mozak kao što su cerebralna paraliza, Downov sindrom, hidrocefalus i tumori mozga. Jedna studija pokazala je da djeca s egzotropijom tri puta češće razvijaju psihičke poremećaje u usporedbi s djecom iz opće populacije.